钦定古今图书集成/明伦汇编/闺媛典/第193卷 > 彭骥妻雷氏
## 钦定古今图书集成/明伦汇编/闺媛典/第193卷 > 彭骥妻雷氏

按《祁阳县志》：“雷氏，彭骥妻。年二十二适彭，二十九而
彭亡。二子长大用，方三岁。次大行，甫弥月。四壁萧然，
不能支旦夕。雷心坚金石，攻绩织以苟延，训用行，克
成令器。隆庆庚午，大用得荐解头，大行亦列弟子员。
雷守节七十一年，用亦早世。雷生正德丙子，卒。万历
甲寅，年百岁。太守王公景，具粟帛造庐拜谒，旌其门。”
总漕具题旌表，奉诏建坊。